**ՀՀ պետական բյուջեի կատարման ամփոփ բնութագիրը**

**2022 թվականի հունվար-օգոստոս ամիսներին[[1]](#footnote-1)**

2022 թվականի հունվար-օգոստոս ամիսներին ՀՀ պետական բյուջեի եկամուտները կազմել են 1,311.9 մլրդ դրամ, ծախսերը` շուրջ 1,258.2 մլրդ դրամ, հավելուրդը՝ 53.7 մլրդ դրամ: Պետական բյուջեի ծրագրային և փաստացի ցուցանիշներում, պետության դրամական միջոցների համախմբված հաշվառման նպատակով, ներառվել են առանց սահմանափակման կատարվող վճարումները և վերջիններիս արդյունքում ձևավորված եկամուտները՝ ելնելով «Հայաստանի Հանրապետության 2022 թվականի պետական բյուջեի մասին» ՀՀ օրենքի 9‑րդ հոդվածի 2‑րդ կետի պահանջներից: Նշենք, որ հաշվետու ժամանակահատվածում ապահովվել է պետական բյուջեի ծախսային ծրագրերի շրջանակներում պետական մարմինների կողմից սահմանված կարգով ստանձնված պարտավորությունների ամբողջական կատարումը:

1. **ՀՀ պետական բյուջեի ցուցանիշները (մլրդ դրամ)**

|  |  |  |  |  |
| --- | --- | --- | --- | --- |
|  | **2022թ. ինն ամիսների ճշտված պլան** | **2022թ. հունվար-օգոստոս ամիսների փաստ** | **Կատարողա-կանն ինն ամիսների ճշտված պլանի նկատմամբ (%)** | **Կատարողա-կանը տարեկան ճշտված պլանի նկատմամբ**  **(%)** |
| Եկամուտներ | 1,446.0 | 1,311.9 | 90.7 | 65.1 |
| Ծախսեր | 1,690.0 | 1,258.2 | 74.4 | 56.0 |
| Պակասուրդ (հավելուրդ) | 244.0 | (53.7) | (22.0) | (23.3) |

*ՀՀ պետական բյուջեի եկամուտները*

2021 թվականի հունվար-օգոստոս ամիսների համեմատ պետական բյուջեի եկամուտներն աճել են 26.1%‑ով կամ 271.2 մլրդ դրամով, ընդ որում, բոլոր եկամտատեսակների գծով արձանագրվել է աճ:

1. **ՀՀ պետական բյուջեի եկամուտները (մլրդ դրամ)**

|  |  |  |  |  |
| --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. տարեկան ճշտված պլան** | **2022թ. ինն ամիսների ճշտված պլան** | **2022թ. հունվար-օգոստոս ամիսների փաստ** |
| **Պետական բյուջեի եկամուտներ** | **1,040.6** | **2,016.6** | **1,446.0** | **1,311.9** |
| Հարկային եկամուտներ և պետական տուրքեր | 983.9 | 1,894.1 | 1,368.6 | 1,232.1 |
| Պաշտոնական դրամաշնորհներ | 5.1 | 44.6 | 19.5 | 11.6 |
| Այլ եկամուտներ | 51.7 | 77.9 | 57.9 | 68.1 |
| **Կշիռն ընդամենը եկամուտների մեջ (%)** |  |  |  |  |
| Հարկեր և տուրքեր | 94.5 | 93.9 | 94.6 | 93.9 |
| Պաշտոնական դրամաշնորհներ | 0.5 | 2.2 | 1.3 | 0.9 |
| Այլ եկամուտներ | 5.0 | 3.9 | 4.0 | 5.2 |

2022 թվականի հունվար-օգոստոս ամիսներին ՀՀ պետական բյուջե են մուտքագրվել ավելի քան 1,232.1 մլրդ դրամ *հարկային եկամուտներ և պետական տուրքեր*, որոնք կազմել են իննամսյա ծրագրային ցուցանիշի 90%-ը: 2021 թվականի նույն ժամանակահատվածի համեմատ հարկային եկամուտներն ու պետական տուրքերն աճել են 25.2%‑ով կամ 248.3 մլրդ դրամով, որը հիմնականում պայմանավորված է ավելացված արժեքի հարկի, շահութահարկի և պետական տուրքի գծով մուտքերի աճով: Հարկ է նշել, որ աճ է արձանագրվել բոլոր հարկատեսակների գծով, բացառությամբ մաքսատուրքի:

2022 թվականի հունվար-օգոստոս ամիսներին պետական բյուջե մուտքագրված առանձին հարկատեսակների վերաբերյալ տեղեկատվությունը ներկայացված է Աղյուսակ 3‑ում:

1. **ՀՀ պետական բյուջեի հարկային եկամուտների և պետական տուրքերի փաստացի ցուցանիշները (մլրդ դրամ)**

|  |  |  |  |  |
| --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. հունվար-օգոստոս ամիսների փաստ** | **2022թ.**  **հունվար-օգոստոսը**  **2021թ.**  **հունվար-օգոստոսի նկատմամբ (%)** | **2022թ. և 2021թ. տարբերու-թյունը** |
| **Հարկային եկամուտներ և պետական տուրքեր** | **983.9** | **1,232.1** | **125.2** | **248.3** |
| **1. Հարկային եկամուտներ** | **959.7** | **1,152.1** | **120.0** | **192.4** |
| ԱԱՀ | 331.8 | 403.4 | 121.6 | 71.6 |
| Ակցիզային հարկ | 64.8 | 73.5 | 113.5 | 8.7 |
| Շահութահարկ | 114.3 | 170.3 | 149.0 | 56.0 |
| Մաքսատուրք | 55.7 | 36.5 | 65.6 | (19.2) |
| Եկամտային հարկ | 281.5 | 306.2 | 108.7 | 24.6 |
| Շրջանառության հարկ | 22.2 | 28.5 | 128.1 | 6.3 |
| Սոցիալական վճար (կուտակային կենսաթոշակի գծով) | 28.0 | 40.9 | 146.1 | 12.9 |
| Բնապահպանական հարկ և բնօգտագործման վճար | 36.2 | 58.1 | 160.4 | 21.9 |
| Այլ հարկեր | 29.2 | 34.8 | 119.0 | 5.6 |
| Հարկերի անցումային գերավճարից մարված հարկային պարտավորություններ | (4.1) | 0.0 | 0.8 | 4.1 |
| **2. Պետական տուրք** | **24.2** | **80.1** | **330.7** | **55.9** |
| **Կշիռն ընդամենը հարկերի և տուրքերի մեջ (%)** |  |  |  |  |
| **1. Հարկային եկամուտներ** | **97.5** | **93.5** |  |  |
| ԱԱՀ | 33.7 | 32.7 |  |  |
| Ակցիզային հարկ | 6.6 | 6.0 |  |  |
| Շահութահարկ | 11.6 | 13.8 |  |  |
| Մաքսատուրք | 5.7 | 3.0 |  |  |
| Եկամտային հարկ | 28.6 | 24.8 |  |  |
| Շրջանառության հարկ | 2.3 | 2.3 |  |  |
| Սոցիալական վճար (կուտակային կենսաթոշակից) | 2.8 | 3.3 |  |  |
| Բնապահպանական հարկ և բնօգտագործման վճար | 3.7 | 4.7 |  |  |
| այլ հարկեր | 3.0 | 2.8 |  |  |
| Հարկերի անցումային գերավճարից մարված հարկային պարտավորություններ | (0.4) | 0.0 |  |  |
| **2. Պետական տուրք** | **2.5** | **6.5** |  |  |

Հաշվետու ժամանակահատվածի հարկային եկամուտների և պետական տուրքերի 32.7%‑ն ապահովվել է ավելացված արժեքի հարկի հաշվին: Նախորդ տարվա նույն ժամանակահատվածի համեմատ ավելացված արժեքի հարկի մուտքերի աճը պայմանավորված է ինչպես ներմուծվող, այնպես էլ ՀՀ-ում արտադրվող ապրանքներից ու մատուցվող ծառայություններից ստացված մուտքերի աճով:

1. **ԱԱՀ-ի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. հունվար-օգոստոս ամիսների փաստ** | **2022թ.**  **հունվար-օգոստոսը**  **2021թ.**  **հունվար-օգոստոսի նկատմամբ (%)** | **2022թ. և 2021թ. տարբերու-թյունը** |
| **Ավելացված արժեքի հարկ** | **331.8** | **403.4** | **121.6** | **71.6** |
| Ներմուծումից, այդ թվում՝ | 200.4 | 250.2 | 124.9 | 49.8 |
| ԵԱՏՄ երկրներից | 83.3 | 98.8 | 118.6 | 15.5 |
| Ներքին շրջանառությունից | 131.4 | 153.1 | 116.5 | 21.7 |

2022 թվականի հունվար-օգոստոս ամիսներին պետական բյուջե մուտքագրված հարկային եկամուտների ու պետական տուրքերի 6%-ն ապահովվել է ակցիզային հարկի հաշվին: Նախորդ տարվա նույն ժամանակահատվածի համեմատ ակցիզային հարկի մուտքերի աճը հիմնականում պայմանավորված է հանրապետությունում արտադրվող ենթաակցիզային ապրանքների գծով մուտքերի աճով:

1. **Ակցիզային հարկի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. հունվար-օգոստոս ամիսների փաստ** | **2022թ.**  **հունվար-օգոստոսը**  **2021թ.**  **հունվար-օգոստոսի նկատմամբ (%)** | **2022թ. և 2021թ. տարբերու-թյունը** |
| **Ակցիզային հարկ** | **64.8** | **73.5** | **113.5** | **8.7** |
| Ներմուծվող ենթաակցիզային ապրանքներից | 31.9 | 34.1 | 106.7 | 2.1 |
| ՀՀ-ում արտադրվող ենթաակցիզային ապրանքներից | 32.8 | 39.4 | 120.1 | 6.6 |

Հաշվետու ժամանակահատվածում կուտակային կենսաթոշակային բաղադրիչի մասնակիցների կողմից պետական բյուջե է փոխանցվել 40.9 մլրդ դրամ սոցիալական վճար` ապահովելով հարկային եկամուտների և պետական տուրքերի 3.3%-ը և 46.1%-ով կամ 12.9 մլրդ դրամով գերազանցելով նախորդ տարվա նույն ժամանակահատվածի ցուցանիշը: Աճը հիմնականում պայմանավորված է այն հանգամանքով, որ 2022 թվականի հունվարի 1-ից սոցիալական վճարի անհատի մասնաբաժնում աշխատողի մասնակցության դրույքաչափը 3.5%‑ից բարձրացվել է 4.5%՝ մինչև 500 հազար դրամը ներառյալ աշխատավարձի դեպքում, իսկ 500-1020 հազար դրամ աշխատավարձի դեպքում սահմանվել է 10%-ի և 27 500 դրամի տարբերության չափով՝ մինչ այդ սահմանված 10%-ի և 32 500 դրամի տարբերության փոխարեն:

2022 թվականի հունվար-օգոստոս ամիսներին բնապահպանական հարկի և բնօգտագործման վճարների գծով մուտքերը կազմել են 58.1 մլրդ դրամ՝ ապահովելով պետական բյուջեի հարկային եկամուտների և պետական տուրքերի 4.7%‑ը: Նախորդ տարվա նույն ժամանակահատվածի համեմատ բնապահպանական հարկի և բնօգտագործման վճարների գծով մուտքերի աճը հիմնականում պայմանավորված է արդյունահանված մետաղական օգտակար հանածոների և դրանց վերամշակման արդյունքում ստացված արտադրանքի իրացման համար վճարվող ռոյալթիի գծով մուտքերի 63.3% (19.1 մլրդ դրամ) աճով: Բացի այդ, նախորդ տարվա հունվար-օգոստոս ամիսների համեմատ 89.3%‑ով կամ ավելի քան 1.6 մլրդ դրամով աճել են ՀՀ ներմուծվող շրջակա միջավայրին վնաս պատճառող ապրանքների համար գանձված բնապահպանական հարկի գծով մուտքերը:

Հաշվետու ժամանակահատվածում պետական բյուջեի հարկերի և տուրքերի 2.8%-ը ձևավորվել է այլ հարկերի հաշվին՝ կազմելով 34.8 մլրդ դրամ: Մասնավորապես` 23.3 մլրդ դրամ են կազմել «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքով սահմանված դրոշմանիշային վճարները, 4.4 մլրդ դրամ՝ ռադիոհաճախականության օգտագործման պարտադիր վճարները, 2.7 մլրդ դրամ՝ ճանապարհային հարկը, 1.9 մլրդ դրամ` հարկային օրենսդրության խախտման համար սահմանված տուգանքները, 1.5 մլրդ դրամ՝ ԵԱՏՄ անդամ չհանդիսացող պետություններից միջազգային փոստային կամ սուրհանդակային առաքումներով կամ որպես ուղեկցող բեռ ներմուծվող ապրանքների համար ՀՀ մաքսային մարմինների կողմից գանձվող միասնական մաքսային վճարը, 597.3 մլն դրամ՝ հանրային ծառայությունների կարգավորման պարտադիր վճարները: Նախորդ տարվա հունվար-օգոստոս ամիսների համեմատ այլ հարկերի փաստացի ցուցանիշն աճել է 19%-ով կամ 5.6 մլրդ դրամով: Աճն արձանագրվել է հիմնականում դրոշմանիշային վճարների գծով, որոնք 23.7%-ով կամ շուրջ 4.5 մլրդ դրամով գերազանցել են նախորդ տարվա համապատասխան ցուցանիշը:

2022 թվականի հունվար-օգոստոս ամիսներին պետական բյուջե են մուտքագրվել շուրջ 80.1 մլրդ դրամ *պետական տուրքեր*` 26.7%‑ով գերազանցելով իննամսյա ծրագրային ցուցանիշը: Վերջինս հիմնականում պայմանավորված է պետական տուրքերում մեծ տեսակարար կշիռ ունեցող լիցենզավորման ենթակա կամ թույլտվություններով գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար գանձվող տուրքերի կատարողականով: Նշված մուտքերը կազմել են ավելի քան 58.9 մլրդ դրամ՝ 37.3%‑ով գերազանցելով իննամսյա ծրագրային ցուցանիշը: Ծրագրվածից ավել մուտքերի ստացումը հիմնականում պայմանավորված է պղնձի և մոլիբդենի խտահանքեր արտահանելու լիցենզիաներ կամ թույլտվություններ կամ հավաստագրեր տրամադրելու համար սահմանված պետական տուրքի մուտքերով, որոնք կազմել են 52 մլրդ դրամ՝ 73.4%-ով գերազանցելով իննամսյա ծրագրային ցուցանիշը: Նշված տուրքը սահմանվել է 2021 թվականի սեպտեմբերից, և հիմնականում դրանով է պայմանավորված նախորդ տարվա հունվար-օգոստոս ամիսների համեմատ պետական տուրքի գծով մուտքերի աճը:

Նախորդ տարվա հունվար-օգոստոս ամիսների համեմատ oրենքով սահմանված այլ ծառայությունների և գործողությունների գծով տուրքերի աճը հիմնականում պայմանավորված է ՀՀ-ից օդային տրանսպորտի միջոցներով ֆիզիկական անձանց (օդային ուղևորների) ելքի համար գանձվող տուրքի 40.8% (2.3 մլրդ դրամ) աճով:

1. **Պետական տուրքերի գծով ՀՀ պետական բյուջեի մուտքերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. ինն ամիսների ճշտված պլան** | **2022թ. հունվար-օգոստոս ամիսների փաստ** | **Կատարո-ղականն ինն ամիսների ճշտված պլանի նկատմամբ (%)** | **2022թ.**  **հունվար-օգոստոսը**  **2021թ.**  **հունվար-օգոստոսի նկատմամբ (%)** |
| **Պետական տուրքեր** | **24.2** | **63.2** | **80.1** | **126.7** | **330.7** |
| Դատարան տրվող հայցադիմումների, դիմումների, դատարանի դատական ակտերի դեմ վերաքննիչ և վճռաբեկ բողոքների համար, ինչպես նաև դատարանի կողմից տրվող փաստաթղթերի պատճեններ (կրկնօրինակներ), գործում առկա լուսանկարների (լուսաժապավենների), ձայնագրությունների, տեսագրությունների և դրանց էլեկտրոնային կրիչների բնօրինակից պատճենահանված կրիչ և դատական նիստի համակարգչային ձայնագրման կրկնօրինակ տալու համար | 1.6 | 1.7 | 2.0 | 116.1 | 124.4 |
| Հյուպատոսական ծառայությունների կամ գործողությունների համար | 2.2 | 1.9 | 1.7 | 94.2 | 79.1 |
| Պետական գրանցման համար | 3.3 | 4.0 | 3.2 | 79.7 | 95.6 |
| Ֆիզիկական անձանց տրվող իրավաբանական նշանակություն ունեցող փաստաթղթերի, որոշակի ծառայությունների կամ գործողությունների համար | 1.5 | 2.2 | 2.1 | 95.7 | 140.1 |
| Լիցենզավորման ենթակա կամ թույլտվություններով գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար | 6.1 | 42.9 | 58.9 | 137.3 | 970.7 |
| Օրենքով սահմանված այլ ծառայությունների և գործողությունների համար | 9.3 | 10.2 | 11.8 | 116.0 | 127.9 |
| Այլ պետական տուրքեր | 0.3 | 0.4 | 0.3 | 89.5 | 111.4 |

2022 թվականի հունվար-օգոստոս ամիսների ընթացքում ստացվել են ավելի քան 11.6 մլրդ դրամ *պաշտոնական դրամաշնորհներ՝* կազմելով ինն ամիսների համար ծրագրված մուտքերի 59.7%-ը և 2.3 անգամ կամ 6.5 մլրդ դրամով գերազանցելով նախորդ տարվա նույն ժամանակահատվածի ցուցանիշը՝ հիմնականում պայմանավորված Եվրամիության բյուջետային աջակցության ծրագրերի շրջանակներում ստացված միջոցներով:

1. **Նպատակային պաշտոնական դրամաշնորհներն ըստ դոնորների (մլն դրամ)**

|  |  |  |  |
| --- | --- | --- | --- |
|  | **2022թ. ինն ամիսների ճշտված պլան** | **2022թ. ինն ամիսների փաստ** | **Կատարողականն ինն ամիսների ճշտված պլանի նկատմամբ (%)** |
| **Ընդամենը** | **19,121.2** | **5,382.1** | **28.1** |
| ԱՄՆ | 615.8 | 695.6 | 112.9 |
| Արևելյան Եվրոպայի էներգախնյողության և շրջակա միջավայրի գործընկերության հիմնադրամ | 1,612.4 | 0.0 | 0.0 |
| Գերմանիա | 1,623.3 | 888.2 | 54.7 |
| Գերմանիայի զարգացման և Եվրոպական միության հարևանության ներդրումային բանկ | 1,126.0 | 0.0 | 0.0 |
| Գլոբալ էկոլոգիական հիմնադրամ | 541.1 | 351.0 | 64.9 |
| Գլոբալ հիմնադրամ | 2,860.5 | 748.3 | 26.2 |
| Գյուղատնտեսության զարգացման միջազգային հիմնադրամ | 23.3 | 0.0 | 0.0 |
| ԵՄ | 3,291.6 | 696.1 | 21.1 |
| Եվրասիական զարգացման բանկ | 223.5 | 206.4 | 92.4 |
| Համաշխարհային բանկ | 2,972.3 | 1,558.1 | 52.4 |
| ՄԱԿ | 185.9 | 5.8 | 3.1 |
| ՎԶԵԲ | 3,430.9 | 135.6 | 4.0 |
| Ֆրանսիա | 614.6 | 97.0 | 15.8 |

Հաշվետու ժամանակահատվածում Եվրամիության կողմից 3.4 մլրդ դրամ տրամադրվել է Հայաստանի Հանրապետության և Եվրոպական հանձնաժողովի միջև «Աջակցություն Հայաստանում դատական ոլորտի բարեփոխումների իրականացմանը. Փուլ I» (նախատեսվել է 2022 թվականի չորրորդ եռամսյակում) և 2.5 մլրդ դրամ (նախատեսվել էր 2021 թվականին)` «COVID-19 համավարակի դիմակայման Հայաստանի պայմանագիր» բյուջետային աջակցության ծրագրերի շրջանակներում։ ՄԱԿ-ի Մանկական հիմնադրամի (ՅՈՒՆԻՍԵՖ) հետ կնքված սոցիալական աջակցության փոխըմբռնման հուշագրով նախատեսված «Աջակցություն ռազմական գործողությունների արդյունքում տեղահանված ընտանիքիների երեխաներին» բյուջետային աջակցության դրամաշնորհային ծրագրի շրջանակներում նախատեսված 183 մլն դրամն ամբողջությամբ ստացվել է: Հունվար-օգոստոս ամիսների ընթացքում Պետականաշինության և խաղաղաշինության հիմնադրամի (ՊԽՀ) TF0B5651 դրամաշնորհային համաձայնագրով՝ «Հայաստան՝ աջակցություն հակամարտությունից տուժած ընտանիքներին» բյուջետային աջակցության դրամաշնորհային ծրագրի շրջանակում ՀԲ-ի կողմից տրամադրվել է 169.6 մլն դրամ (իննամսյա ծրագրով նախատեսվածի 93.4%-ը):

1. **Պաշտոնական դրամաշնորհներ (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. ինն ամիսների ճշտված պլան** | **2022թ. հունվար-օգոստոս ամիսների փաստ** | **Կատարո-ղականն ինն ամիսների ճշտված պլանի նկատմամբ (%)** | **2022թ. հունվար-օգոստոսը 2021թ. հունվար-օգոստոսի նկատմամբ (%)** |
| **Պաշտոնական դրամաշնորհներ*,*** այդ թվում` | **5.1** | **19.5** | **11.6** | **59.7** | **228.9** |
| Նպատակային դրամաշնորհներ | 5.1 | 19.1 | 5.4 | 28.1 | 105.9 |
| Բյուջետային աջակցության դրամաշնորհներ | 0.0 | 0.4 | 6.2 | 1713.7 | - |

Հաշվետու ժամանակահատվածում ՀՀ պետական բյուջեի *այլ եկամուտները* կազմել են շուրջ 68.1 մլրդ դրամ՝ 17.6%-ով գերազանցելով իննամսյա ծրագրված ցուցանիշը: Վերջինս հիմնականում պայմանավորված է բանկերում և այլ ֆինանսավարկային հաստատություններում բյուջեի ժամանակավոր ազատ միջոցների տեղաբաշխումից ու դեպոզիտներից ստացված տոկոսավճարների իննամսյա ծրագրային ցուցանիշի գերազանցմամբ: Նախորդ տարվա նույն ժամանակահատվածի համեմատ այլ եկամուտների 31.8% (16.4 մլրդ դրամ) աճը հիմնականում պայմանավորված է օրենքով և այլ իրավական ակտերով սահմանված այլ եկամուտների և բանկերում ու այլ ֆինանսավարկային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացված տոկոսավճարների գծով մուտքերի աճով:

Այլ եկամուտների առանձին բաղադրիչների վերաբերյալ տեղեկատվությունը ներկայացված է Աղյուսակ 9‑ում:

1. **Այլ եկամուտների գծով ՀՀ պետական բյուջեի մուտքերը (մլն դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. ինն ամիս-ների ճշտված պլան** | **2022թ. հունվար-օգոստոս ամիսների փաստ** | **Կատարո-ղականն ինն ամիսների ճշտված պլանի նկատմամբ (%)** | **2022թ. հունվար-օգոստոսը 2021թ. հունվար-օգոստոսի նկատմամբ (%)** |
| **Այլ եկամուտներ** | **51,674.6** | **57,883.0** | **68,082.5** | **117.6** | **131.8** |
| Պետական սեփականություն հանդիսացող գույքի վարձակալու-թյունից եկամուտներ | 636.5 | 3,419.6 | 1,552.8 | 45.4 | 244.0 |
| Տոկոսավճարներ և շահաբաժիններ, այդ թվում՝ | 18,359.5 | 10,800.0 | 23,046.7 | 213.4 | 125.5 |
| * բանկերում և այլ ֆինանսա-վարկային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացվող տոկոսավճարներ | 18,071.0 | 9,900.0 | 22,695.1 | 229.2 | 125.6 |
| * իրավաբանական անձանց կապիտալում կատարված ներդրումներից ստացվող շահաբաժիններ | 288.5 | 900.0 | 351.6 | 39.1 | 121.9 |
| Պետության կողմից տրված վարկերի օգտագործման դիմաց վճարներ (տոկոսներ), այդ թվում՝ | 7,100.6 | 8,033.3 | 7,250.5 | 90.3 | 102.1 |
| * ռեզիդենտներին տրամադրված վարկերի օգտագործման տոկոսավճարներ | 7,026.8 | 7,982.7 | 7,203.5 | 90.2 | 102.5 |
| * ոչ ռեզիդենտներին տրամադրված վարկերի օգտագործման տոկոսավճարներ | 73.7 | 50.6 | 47.0 | 92.8 | 63.7 |
| Այլ կատեգորիաներում չդասակարգված տրանսֆերտներ | 607.4 | 210.4 | 198.3 | 94.3 | 32.7 |
| Իրավախախտումների համար գործադիր, դատական մարմինների կողմից կիրառվող պատժամիջոցներից մուտքեր | 10,201.0 | 9,670.5 | 11,973.8 | 123.8 | 117.4 |
| Ապրանքների մատակարարումից և ծառայությունների մատուցումից եկամուտներ | 13,773.1 | 13,236.5 | 14,484.3 | 109.4 | 105.2 |
| Օրենքով և իրավական այլ ակտերով սահմանված՝ պետական բյուջե մուտքագրվող այլ եկամուտներ | 996.6 | 12,512.8 | 9,576.0 | 76.5 | 960.9 |

Հաշվետու ժամանակահատվածում բանկերում և այլ ֆինանսավարկային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացվել են շուրջ 22.7 մլրդ դրամ տոկոսավճարներ, որոնք 2.3 անգամ գերազանցել են ինն ամիսների ծրագրային ցուցանիշը և 25.6%-ով՝ նախորդ տարվա նույն ժամանակահատվածի ցուցանիշը: Ծրագրված ցուցանիշի գերազանցումը պայմանավորված է պետական բյուջեի ելքերի համեմատ մուտքերի ավելի բարձր կատարողականով, որի պայմաններում առաջացել են լրացուցիչ ժամանակավոր ազատ դրամական միջոցներ, ինչպես նաև պարտատոմսերի՝ ծրագրավորվածից ավել տեղաբաշխմամբ, որոնք ներդրվել են՝ ապահովելով լրացուցիչ տոկոսային եկամուտներ: Տոկոսագումարների գերակատարմանը, ինչպես նաև նախորդ տարվա նույն ժամանակահատվածի համեմատ աճին նպաստել է նաև ավանդի ներդրման տոկոսադրույքի աճը:

2022 թվականի հունվար-օգոստոս ամիսների ընթացքում իրավախախտումների համար գործադիր, դատական մարմինների կողմից կիրառվող պատժամիջոցներից ստացված մուտքերի իննամսյա ծրագրային ցուցանիշի 23.8%‑ով գերազանցումը հիմնականում պայմանավորված է ՀՀ ոստիկանության և ՀՀ վարչապետի աշխատակազմի ներքո գործող տեսչական մարմինների կողմից կիրառված պատժամիջոցների արդյունքում գանձված գումարների ծրագրի գերազանցմամբ, որոնք կազմել են համապատասխանաբար 9.9 մլրդ դրամ (ծրագրված ցուցանիշի 117.2%‑ը) և 609.5 մլն դրամ (ծրագրված ցուցանիշի 194.9%‑ը), ինչպես նաև ՀՀ հանրային ծառայությունները կարգավորող հանձնաժողովի կողմից կիառվող՝ էլեկտրական էներգիայի ներկրման, արտահանման, արտադրական հզորությունների կառուցման կամ վերականգնման, բնական գազի ներկրման լիցենզիայի պայմանները չկատարելու կամ ոչ պատշաճ կատարելու դեպքում ֆինանսական երաշխիքներից մուտքերի կատարողականով, որոնք կազմել են 238.4 մլն դրամ՝ 3.2 անգամ գերազանցելով ինն ամիսների համար կանխատեսված ցուցանիշը: Նախորդ տարվա նույն ժամանակահատվածի համեմատ իրավախախտումների համար կիրառվող պատժամիջոցներից ստացված մուտքերի 17.4% (շուրջ 1.8 մլրդ դրամ) աճը հիմնականում պայմանավորված է ՀՀ ոստիկանության կողմից ապահովված մուտքերի 10.5% (946.1 մլն դրամ) և ՀՀ վարչապետի աշխատակազմի ներքո գործող տեսչական մարմինների կողմից ապահովված մուտքերի 182.3% (393.6 մլն դրամ) աճով:

Հաշվետու ժամանակահատվածում ապրանքների մատակարարումից և ծառայությունների մատուցումից ստացված մուտքերն ինն ամիսների ծրագրային ցուցանիշը գերազանցել են 9.4%‑ով, որը հիմնականում պայմանավորված է ՀՀ արդարադատության նախարարության և ՀՀ ոստիականության կողմից ապահովված եկամուտների համապատասխանաբար 48.6% (920.2 մլն դրամ) և 7.5% (456 մլն դրամ) գերազանցմամբ: Նախորդ տարվա նույն ժամանակահատվածի ցուցանիշի նկատմամբ 5.2% աճը հիմնականում պայմանավորված է ՀՀ կադաստրի կոմիտեի և ՀՀ արդարադատության նախարարության կողմից մատուցվող ծառայությունների դիմաց ստացված մուտքերի համապատասխանաբար 12.8% (441.6 մլն դրամ) և 16.5% (398 մլն դրամ) աճով:

Պետական սեփականություն հանդիսացող գույքի վարձակալության դիմաց պետական բյուջե ստացված մուտքերի՝ նախորդ տարվա նույն ժամանակահատվածի համեմատ 2.4 անգամ աճը հիմնականում պայմանավորված է «Վեոլիա Ջուր» ՓԲԸ-ի կողմից ՀՀ պետական բյուջե փոխանցված վարձակալական վճարների աճով, որոնք կազմել են 1.2 մլրդ դրամ և 3.3 անգամ գերազանցել նախորդ տարվա նույն ժամանակահատվածի ցուցանիշը:

2021 թվականի հունվար-օգոստոսի համեմատ իրավաբանական անձանց կապիտալում կատարված ներդրումներից ստացված շահութաբաժինների 21.9% աճը հիմնականում պայմանավորված է ՀՀ պաշտպանության նախարարության ներքո գտնվող ընկերություններում պետական մասնակցության դիմաց 39 մլն դրամի ստացմամբ և ՀՀտարածքային կառավարման և ենթակառուցվածքների նախարարության ներքո գտնվող ընկերություններում պետական մասնակցության դիմաց ստացված շահութաբաժինների 12.3 անգամ (20.8 մլն դրամ) աճով:

Հա­յաստանի Հանրապետության կողմից ոչ ռեզիդենտներին տրամադրված վարկերի գծով բյուջետային մուտ­քե­րը կազմել են շուրջ 47 մլն դրամ, որոնք գոյացել են Հայաստանի Հանրապետության հանդեպ Վրաստանի Հան­րա­պե­տու­թյան պարտքի սպա­­սարկման տոկոսավճար­­նե­րից:

Հաշվետու ժամանակահատվածում պետական բյուջե մուտքագրված այլ կատեգորիաներում չդասակարգված տրանսֆերտները 67.3%-ով կամ 409 մլն դրամով զիջել են նախորդ տարվա ցուցանիշը՝ պայմանավորված օտարերկրյա պետություններում գործող ՀՀ դեսպանությունների գործունեությանն աջակցելու նպատակով կատարված նվիրաբերություններից մուտքերի նվազմամբ:

*Պետական բյուջեի ծախսերը*

2022 թվականի հունվար-օգոստոս ամիսներին պետական բյուջեի ծախսերը նախորդ տարվա նույն ժամանակահատվածի համեմատ աճել են 6.3%-ով կամ 74 մլրդ դրամով, որը հիմնականում պայմանավորված է կապիտալ ծախսերի և կենսաթոշակների աճով:

1. **ՀՀ պետական բյուջեի ծախսերը (մլրդ դրամ)**

|  |  |  |  |
| --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. ինն ամիսների ճշտված պլան** | **2022թ հունվար-օգոստոս ամիսների փաստ** |
| **Ընդամենը ծախսեր** | **1,184.1** | **1,690.0** | **1,258.2** |
| Ընթացիկ ծախսեր | 1,080.5 | 1,394.7 | 1,111.6 |
| Ոչ ֆինանսական ակտիվների հետ գործառնություններ | 103.6 | 295.3 | 146.6 |
|  |  |  |  |
| **Կշիռն ընդամենը ծախսերի մեջ** |  |  |  |
| Ընթացիկ ծախսեր | 91.3 | 82.5 | 88.4 |
| Ոչ ֆինանսական ակտիվների հետ գործառնություններ | 8.7 | 17.5 | 11.6 |

Ընթացիկ ծախսերի բաղադրիչների վերաբերյալ տվյալները ներկայացված են Աղյուսակ 11-ում:

1. **ՀՀ պետական բյուջեի ընթացիկ ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. ինն ամիսների ճշտված պլան** | **2022թ. հունվար- օգոստոս ամիսների փաստ** | **Կատարո-ղականն ինն ամիսների ճշտված պլանի նկատմամբ (%)** | **2022թ. հունվար-օգոստոսը**  **2021թ. հունվար- օգոստոսի նկատմամբ (%)** |
| **Ընթացիկ ծախսեր** | **1,080.5** | **1,394.7** | **1,111.6** | **79.7** | **102.9** |
| Աշխատավարձ | 106.8 | 137.4 | 115.3 | 83.9 | 107.9 |
| Ծառայությունների և ապրանքների ձեռքբերում | 101.7 | 152.1 | 103.1 | 67.8 | 101.4 |
| Տոկոսավճարներ | 104.2 | 144.7 | 110.8 | 76.6 | 106.4 |
| Սուբսիդիաներ | 85.6 | 118.5 | 99.8 | 84.2 | 116.6 |
| Դրամաշնորհներ | 123.0 | 180.7 | 136.8 | 75.7 | 111.2 |
| Սոցիալական նպաստներ և կենսաթոշակներ | 401.6 | 454.7 | 394.5 | 86.8 | 98.2 |
| Այլ ծախսեր | 157.6 | 206.6 | 151.3 | 73.2 | 96.0 |
| **Կշիռն ընթացիկ ծախսերում (%)** |  |  |  |  |  |
| Աշխատավարձ | 9.9 | 9.9 | 10.4 |  |  |
| Ծառայությունների և ապրանքների ձեռք բերում | 9.4 | 10.9 | 9.3 |  |  |
| Տոկոսավճարներ | 9.6 | 10.4 | 10.0 |  |  |
| Սուբսիդիաներ | 7.9 | 8.5 | 9.0 |  |  |
| Դրամաշնորհներ | 11.4 | 13.0 | 12.3 |  |  |
| Սոցիալական նպաստներ և կենսաթոշակներ | 37.2 | 32.6 | 35.5 |  |  |
| Այլ ծախսեր | 14.6 | 14.8 | 13.6 |  |  |

2021 թվականի հունվար-օգոստոս ամիսների համեմատ կառավարության պարտքի սպասարկման ծախսերի աճը հիկմնականում պայմանավորված է ներքին տոկոսավճարների աճով՝ պայմանավորված շրջանառության մեջ գտնվող գանձապետական պարտատոմսերի ծավալների աճով:

1. **Կառավարության պարտքի սպասարկման ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. ինն ամիսների ճշտված պլան** | **2022թ. հունվար-հուլիս ամիսների փաստ** | **Կատարո-ղականն ինն ամիսների ճշտված պլանի նկատմամբ (%)** | **2022թ. հունվար-հուլիսը**  **2021թ. հունվար-հուլիսի նկատմամբ (%)** |
| **Տոկոսավճարներ** | **104.2** | **144.7** | **110.8** | **76.6** | **106.4** |
| Ներքին տոկոսավճարներ | 57.9 | 76.3 | 64.0 | 83.9 | 110.7 |
| Արտաքին տոկոսավճարներ | 46.3 | 68.3 | 46.7 | 68.4 | 100.9 |

Նախորդ տարվա հունվար-օգոստոս ամիսների համեմատ սուբսիդիաներն աճել են 16.6%‑ով (14.2 մլրդ դրամով), որը հիմնականում պայմանավորված է Գյուղատնտեսության խթանման և Գյուղատնտեսության արդիականացման ծրագրերի շրջանակներում տրամադրված սուբսիդիաների աճով:

Նախորդ տարվա հունվար-օգոստոս ամիսների համեմատ պետական բյուջեից տրամադրված դրամաշնորհների աճը հիմնականում պայմանավորված է Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման ծախսերի աճով, որոնք կազմել են 22.9 մլրդ դրամ և 31.5%-ով (5.5 մլրդ դրամով) գերազանցել նախորդ տարվա նույն ժամանակահատվածի ցուցանիշը, պաշտպանության բնագավառի այլ ծախսերի 34.9% (2.1 մլրդ դրամ) աճով, գիտական ենթակառուցվածքի արդիականացման նպատակով տրամադրված սուբվենցիաների 42.6% (1.9 մլրդ դրամ) աճով, ինչպես նաև ենթակառուցվածքների զարգացման նպատակով ՀՀ մարզերին տրամադրված սուբվենցիաների 46.6% (1.6 մլրդ դրամ) աճով:

1. **ՀՀ պետական բյուջեից տրամադրված դրամաշնորհները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. ինն ամիսների ճշտված պլան** | **2022թ. հունվար- օգոստոս ամիսների փաստ** | **Կատարո-ղականն ինն ամիսների ճշտված պլանի նկատմամբ (%)** | **2022թ. հունվար- օգոստոսը**  **2021թ. հունվար- օգոստոսի նկատմամբ (%)** |
| **Դրամաշնորհներ** | **123.0** | **180.7** | **136.8** | **75.7** | **111.2** |
| Միջազգային կազմակերպություններին | 2.2 | 3.5 | 2.9 | 81.7 | 128.7 |
| Պետական հատվածի այլ մակարդակներին (ընթացիկ),  այդ թվում` | 116.1 | 161.7 | 127.1 | 78.6 | 109.4 |
| - Համայնքների բյուջեներին համահարթեցման սկզբունքով տրվող դոտացիաներ | 43.0 | 48.2 | 42.9 | 88.9 | 99.6 |
| Պետական հատվածի այլ մակարդակներին (կապիտալ) | 4.7 | 15.5 | 6.9 | 44.2 | 145.9 |

Նախորդ տարվա նույն ժամանակահատվածի համեմատ սոցիալական նպաստների գծով ծախսերի նվազումը հիմնականում պայմանավորված է ռազմական դրությամբ պայմանավորված՝ Ադրբեջանի Հանրապետության վերահսկողության տակ անցած տարածքներում հաշվառված քաղաքացիներին 2021 թվականին դրամական աջակցության տրամադրմամբ:

Կենսաթոշակների գծով ծախսերի աճը հիմնականում պայմանավորված է կուտակային կենսաթոշակային հատկացումների աճով, որոնք կազմել են 77.6 մլրդ դրամ՝ 39.6%-ով (22.0 մլրդ դրամով) գերազանցելով 2021 թվականի ցուցանիշը, ինչպես նաև աշխատանքային կենսաթոշակների 3.5% (5.5 մլրդ դրամ) և սպայական անձնակազմի և նրանց ընտանիքների անդամների կենսաթոշակների 12.2% (2.6 մլրդ դրամ) աճով:

1. **ՀՀ պետական բյուջեից տրամադրված նպաստները և կենսաթոշակները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. ինն ամիսների ճշտված պլան** | **2022թ. հունվար- օգոստոս ամիսների փաստ** | **Կատարո-ղականն ինն ամիսների ճշտված պլանի նկատմամբ (%)** | **2022թ. հունվար- օգոստոսը**  **2021թ. հունվար- օգոստոսի նկատմամբ (%)** |
| **Սոցիալական նպաստներ և կենսաթոշակներ** | **401.6** | **454.7** | **394.5** | **86.8** | **98.2** |
| Նպաստներ | 164.2 | 148.8 | 126.8 | 85.2 | 77.2 |
| Կենսաթոշակներ | 237.4 | 305.9 | 267.8 | 87.5 | 112.8 |

Նախորդ տարվա նույն ժամանակահատվածի համեմատ ոչ ֆինանսական ակտիվների հետ գործառնությունների ցուցանիշի 41.5% (43.0 մլրդ դրամ) աճը պայմանավորված է ոչ ֆինանսական ակտիվների գծով ծախսերի (կապիտալ ծախսերի) աճով: Վերջինս արձանագրվել է հիմնականում «ՀՀ պաշտպանության ապահովում», «Ոստիկանության ոլորտի քաղաքականության մշակում, կառավարում, կենտրոնացված միջոցառումներ, մոնիտորինգ և վերահսկողություն» և «Ճանապարհային ցանցի բարելավում» ծրագրերում:

Ոչ ֆինանսական ակտիվների օտարումից հաշվետու ժամանակահատվածում ստացվել են շուրջ 5.0 մլրդ դրամ մուտքեր՝ իննամսյա ծրագրով նախատեսված 6.0 մլրդ դրամի և 2021 թվականի նույն ժամանակահատվածում ստացված 951.0 մլն դրամի դիմաց:

1. **ՀՀ պետական բյուջեի ոչ ֆինանսական ակտիվների հետ գործառնությունները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. ինն ամիսների ճշտված պլան** | **2022թ. հունվար- օգոստոս ամիսների փաստ** | **Կատարո-ղականն ինն ամիսների ճշտված պլանի նկատմամբ (%)** | **2022թ. հունվար- օգոստոսը**  **2021թ. հունվար- օգոստոսի նկատմամբ (%)** |
| **Ոչ ֆինանսական ակտիվների հետ գործառնություններ** | **103.6** | **295.3** | **146.6** | **49.6** | **141.5** |
| Ոչ ֆինանսական ակտիվների գծով ծախսեր (կապիտալ ծախսեր), այդ թվում՝ | 104.5 | 301.3 | 151.5 | 50.3 | 145.0 |
| * շենքեր և շինություններ | 95.2 | 254.7 | 128.8 | 50.6 | 135.2 |
| * մեքենաների և սարքավորում-ների ձեռք բերում, պահպանում և հիմնանորոգում | 7.6 | 39.7 | 20.3 | 51.2 | 267.9 |
| * այլ հիմնական միջոցներ | 1.7 | 6.8 | 2.4 | 35.8 | 141.2 |
| Ոչ ֆինանսական ակտիվների օտարումից մուտքեր | (1.0) | (6.0) | (5.0) | 82.9 | 522.7 |

*ՀՀ պետական բյուջեի պակասուրդը (հավելուրդը)*

2022 թվականի հունվար-օգոստոս ամիսներին ՀՀ պետական բյուջեն կատարվել է 53.7 մլրդ դրամ հավելուրդով՝ ինն ամիսների համար ծրագրված 244 մլրդ դրամ և նախորդ տարվա նույն ժամանակահատվածի 143.5 մլրդ դրամ պակասուրդի դիմաց: Բյուջեի հավելուրդը հիմնականում պայմանավորված է ծախսերի համեմատ եկամուտների առավել բարձր կատարողականով, որի արդյունքում ֆինանսավորման ներքին աղբյուրներում նախատեսված` բյուջեի ազատ միջոցներն աճել են 104.2 մլրդ դրամով: Արտաքին աջակցությամբ իրականացվող ծրագրերի շրջանակներում ստացվել է իննամսյա ծրագրով նախատեսված վարկային միջոցների 51.3%-ը՝ 60.9 մլրդ դրամ:

Հաշվետու ժամանակահատվածում ֆինանսավորման ներքին աղբյուրներից փոխառու միջոցների հաշվին պետական բյուջեի ֆինանսավորումն ապահովվել է գանձապետական պարտատոմսերի տեղաբաշխումից զուտ մուտքերի հաշվին, որոնք կազմել են 158.7 մլրդ դրամ: 14.5 մլն դրամ տրամադրվել է մուրհակների մարմանը` իննամսյա ծրագրով նախատեսված 16.6 մլն դրամի դիմաց։

1. **ՀՀ պետական բյուջեի պակասուրդի ֆինանսավորման աղբյուրները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. ինն ամիսների ճշտված պլան** | **2022թ. հունվար-օգոստոս ամիսների փաստ** | **Կատարո-ղականն ինն ամիսների ճշտված պլանի նկատմամբ (%)** | **2022թ. հունվար-օգոստոսը 2021թ. հունվար-օգոստոսի նկատմամբ (%)** |
| **Պակասուրդ (հավելուրդ)** | **143.5** | **244.0** | **(53.7)** | **(22.0)** | **(37.4)** |
| Ներքին աղբյուրներ, այդ թվում` | (107.1) | 338.5 | 70.8 | 20.9 | (66.1) |
| * Փոխառու միջոցներ | 132.9 | 191.8 | 158.7 | 82.7 | 119.4 |
| * Ֆինանսական զուտ ակտիվներ | (240.0) | 146.7 | (87.9) | (59.9) | 36.6 |
| Արտաքին աղբյուրներ, այդ թվում` | 250.6 | (94.5) | (124.5) | 131.8 | (49.7) |
| * Փոխառու միջոցներ | 336.9 | 31.0 | (7.5) | (24.3) | (2.2) |
| * Ֆինանսական զուտ ակտիվներ | (86.3) | (125.4) | (117.0) | 93.2 | 135.5 |

2022 թվականի հունվար-օգոստոս ամիսների ընթացքում ներքին ֆինանսական ակտիվներն ավելացել են 87.9 մլրդ դրամով` ինն ամիսների համար ծրագրված 146.7 մլրդ դրամ օգտագործման դիմաց, որը հիմնականում պայմանավորված է ֆինանսավորման ներքին աղբյուրներում բյուջեի ազատ միջոցների՝ իննամսյա ծրագրով նախատեսված 166.2 մլրդ դրամ օգտագործման փոխարեն 104.2 մլրդ դրամ աճով: Իննամսյա ծրագրով նախատեսվել է արտաքին աջակցությամբ իրականացվող ծրագրերի շրջանակներում 36.2 մլրդ դրամ վարկերի տրամադրում ՀՀ ռեզիդենտներին, որի դիմաց հաշվետու ժամանակահատվածում փաստացի տրամադրվել է 2.8 մլրդ դրամ: Մասնավորապես՝ ավելի քան 2 մլրդ դրամ տրամադրվել է Քաղաքային զարգացման, 617.3 մլն դրամ՝ Էլեկտրաէներգետիկ համակարգի զարգացման, 95.9 մլն դրամ՝ Կոշտ թափոնների կառավարման և 58.3 մլն դրամ՝ Ենթակառուցվածքների և գյուղական ֆինանսավորման աջակցության ծրագրի շրջանակներում: Նախկինում պետական բյուջեից ռեզիդենտներին տրամադրված վարկերից վերադարձվել է 22.5 մլրդ դրամ՝ 89.7%-ով ապահովելով իննամսյա ծրագիրը: 3.3 մլրդ դրամ է տրամադրվել ՀՀ բարձր տեխնոլոգիական արդյունաբերության նախարարությանը՝ «Գեոկոսմոս» փակ բաժնետիրական ընկերության և 50 մլն դրամ՝ ՀՀ էկոնոմիկայի նախարարությանը՝ «Հայ-Ալմաստ» փակ բաժնետիրական ընկերության բաժնեմասերի ձեռքբերման նպատակով:

2022 թվականի հունվար-օգոստոս ամիսների ընթացքում արտաքին աղբյուրներից փոխառու միջոցներով ՀՀ պետական բյուջեն ֆինանսավորվել է վարկային միջոցների ներգրավման հաշվին: Մասնավորապես 34.7 մլրդ դրամ ներգրավվել է Արժույթի Միջազգային Հիմնադրամից` որպես բյուջետային աջակցություն, 26.1 մլրդ դրամ՝ նպատակային վարկային ծրագրերի շրջանակներում:

1. **Արտաքին աղբյուրներից վարկերի և փոխատվությունների ստացում (մլրդ դրամ)**

|  |  |  |  |
| --- | --- | --- | --- |
|  | **2022թ. ինն ամիսների ճշտված պլան** | **2022թ. հունվար-օգոստոս ամիսների փաստ** | **Կատարողա-կանն ինն ամիսների ճշտված պլանի նկատմամբ (%)** |
| **Վարկերի և փոխատվությունների ստացում** | **118.6** | **60.9** | **51.3** |
| **Բյուջետային աջակցության վարկեր** | **34.8** | **34.7** | **99.9** |
| **Նպատակային վարկերի ստացում**,  այդ թվում` | **83.8** | **26.1** | **31.2** |
| **Միջազգային կազմակերպություններից** | **70.3** | **25.9** | **36.9** |
| Համաշխարհային բանկ | 21.0 | 6.8 | 32.2 |
| Վերակառուցման և զարգացման եվրոպական բանկ | 11.1 | 2.7 | 24.2 |
| Եվրոպական ներդրումային բանկ | 6.7 | 2.5 | 37.8 |
| Ասիական զարգացման բանկ | 27.3 | 11.0 | 40.5 |
| Եվրասիական զարգացման բանկ | 3.8 | 3.0 | 77.3 |
| Այլ վարկատուներ | 0.5 | (0.0) | (5.8) |
| **Օտարերկրյա պետություններից** | **13.5** | **0.2** | **1.5** |
| Գերմանիա (Վերականգնման վարկերի բանկ) | 9.7 | 0.2 | 2.1 |
| Ֆրանսիա | 3.7 | 0.0 | 0.0 |

68.4 մլրդ դրամ ուղղվել է արտաքին վարկերի մարմանը՝ կազմելով իննամսյա ծրագրի 78.1%-ը: Նշված գումարից շուրջ 42.9 մլրդ դրամն ուղղվել է միջազգային կազմակերպությունների, 24.9 մլրդ դրամը` օտարերկրյա պետությունների և 645.2 մլն դրամը` օտարերկրյա առևտրային բանկերի նկատմամբ պարտավորությունների մարմանը:

Արտաքին ֆինանսական ակտիվներում 117.4 մլրդ դրամը կազմել է Արցախի Հանրապետությանը տրամադրված միջպետական վարկը: 367.9 մլն դրամ է մուտքագրվել Վրաստանի կողմից ՀՀ նկատմամբ ունեցած վարկային պարտավորությունների մարման արդյունքում՝ կազմելով իննամսյա ծրագրի 92.3%-ը:

1. **ՀՀ պետական բյուջեի պակասուրդի արտաքին ֆինանսական զուտ ակտիվները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-օգոստոս ամիսների փաստ** | **2022թ. ինն ամիսների ճշտված պլան** | **2022թ. հունվար-օգոստոս ամիսներիփաստ** | **Կատարո-ղականն ինն ամիսների ճշտված պլանի նկատմամբ (%)** | **2022թ. հունվար-օգոստոսը 2021թ. հունվար-օգոստոսի նկատմամբ (%)** |
| **Ֆինանսական զուտ ակտիվներ** | **(86.3)** | **(125.4)** | **(117.0)** | **93.2** | **135.5** |
| Վարկերի և փոխատվությունների տրամադրում (Արցախի Հանրապետությանը) | (79.0) | (124.6) | (117.4) | 94.3 | 148.6 |
| Տրամադրված վարկերի և փոխատվությունների վերադարձից մուտքեր (Վրաստանից) | 0.6 | 0.4 | 0.4 | 92.3 | 57.4 |
| Բաժնետոմսերի և կապիտալում այլ մասնակցության ձեռքբերում | (1.4) | (1.2) | (1.0) | 77.1 | 66.4 |
| Այլ | (6.5) | 0.0 | 1.1 | - | (16.6) |

1. Հաշվետվության մեջ ներկայացված ցուցանիշների հանրագումարների և դրանց բաղադրիչների միջև շեղումները պայմանավորված են կլորացումներով: [↑](#footnote-ref-1)